

Iepirkuma komisijas sniegtā atbilde uz ieinteresētā piegādātāja
 jautājumu par atklātu konkursu
 “Gultas veļas un piederumu iegāde”, 
identifikācijas Nr. VALIC 2025/144/EN-P-AK

Jautājums:
Iepirkuma nolikuma pielikumā - līguma 2. pielikums norādītas iepakojuma prasības.
Eiro standarta palete 1200 х 800 (EPAL).
Kāds iepakojuma veids jāparedz pie matraču piegādes ?
Pirmā matrača izmēri:
Garums: 2100 ± 10 mm;
Platums: 800 ± 10 mm;
Augstums: 150 - 200 mm.
Otrā matrača izmēri:
Garums: 1900 ± 10 mm;
Platums: 750 ± 10 mm;
Augstums: 150 ± 10 mm.
Katrs matrača iepakojuma izmērs atbilst faktiskajam matrača izmēram. Vai matračiem arī jābūt izvietotiem uz paletes ?

Atbilde:
Līguma 2. pielikumā norādītas iepirkuma priekšmeta pozīcijām kopīgas standarta iepakojuma prasības. Matračiem jābūt izvietotiem uz paletes, tomēr, ņemot vērā, ka konkrētās preces (matrača) izmēri pārsniedz standarta paletes izmērus, pieļaujams, ka prece var sniegties pāri paletes malām. 
Ja piegādātājam ir atbilstošas tehniskās iespējas, matračus ir atļauts piegādāt arī sarullētā un vakuumā sapresētā veidā, nodrošinot, ka šāda iepakošana neietekmē izstrādājumu kvalitāti, formu un ekspluatācijas īpašības pēc izpakošanas.


Iepirkuma komisijas sniegtā atbilde ir neatņemama iepirkuma sastāvdaļa un ir saistoša visiem pretendentiem. 


